De Wildebeest Guest House | LekkeSlaap
De Wildebeest Guest House is in die natuurlike omgewing van North Riding in Randburg geleë. Die gastehuis het die perfekte ligging en is steeds naby Sandton se sakekern. Daar is ook 'n koffiewinkel, Moerkoffie.
Die verblyf bestaan uit 9 ruim dubbelkamers met en suite-badkamers en hul eie ingange. Al die kamers het 'n TV, tee- en koffiemaakgeriewe, 'n waaier of 'n verwarmer.
Geriewe op die perseel sluit 'n volledige wasgoeddiens, faks- en e-posgeriewe, WiFi-wagwoord en veilige parkeerplek vir motors en sleepwaens in. Gaste kan die swembad benut en die lapa is ideaal vir 'n braai saans. Die gastehuis is deel van 'n voëlpark, so gaste kan hul verkykers saambring. Ons is ook trots daarop dat ons geelbekbosduiwe in ons tuin het.
Indien gaste vakansie wil hou met hul karavaan, het ons die perfekte halfweg-oorslaapplek. Gaste hoef nie uit te pak nie, daar is genoeg spasie en 'n nagwag om hul karavaan op te pas.
De Wildebeest Guest House het die ideale ligging naby Lanseria se lughawe, Proticket Dome, 'n konferensiesentrum, Olivedale-kliniek en plaaslike restaurante. Daar is ook kantoorparke in die omgewing - Kaya Sand, Meadowbrook is 1 km ver en Norlands, Waterford-kantoorpark is 3 km ver en Strijdompark is 4 km ver.